Mett Deymon oilasi bilan Avstraliyaga ko‘chib o‘tmoqda. 47 yoshli aktyorning aytishicha, u AQSh prezidenti Donald Trampning siyosatidan to‘yib ketgan. Sydney Sunday Telegraph‘ning xabar berishicha, Deymon Bayron-Beyda yaqinda "Tor: Ragnaryok" filmida birga suratga tushgan Kris Xemsvort uyi yonidan ko‘chmas mulk sotib olgan. Shuningdek, Deymon hozirda yirik loyihalarda ishlamayapti. Aktyor rafiqasi Luchana Barroza bilan birgalikda 4 nafar farzandni voyaga yetkazmoqda. “Mett Gollivuddagi barcha do‘stlari va hamkasblarini Trampning siyosatidan norozi ekanligi, shuning uchun ko‘chib ketayotgaligi haqida ogohlantirgan. Uning bu qarori ishiga hech qanday ta’sir ko‘rsatmaydi. U faqatgina farzandlari xavfsiz joyda ulg‘ayishlarini istashini aytgan”, deb xabar bermoqda Sydney Sunday Telegraph nashri. Foto: Imgur